ಹೊರನೋಟವನ್ನೇ ಆಧರಿಸಿ ಕಿರುಮೆದುಳಿನ ಮೂರು ಪಾಲೆ(ಲೋಬ್‌)ಗಳನ್ನು, ಫ್ಲೊಕ್ಯುಲೊನೊಡ್ಯುಲಾರ್ ಲೋಬ್, ಮುಂಬದಿ ಪಾಲೆ (ಪ್ರಾಥಮಿಕ ಫಿಸ್ಸರ್ ಮೇಲ್ಬಾಗ), ಹಾಗೂ ಹಿಂಬದಿ ಪಾಲೆ (ಪ್ರಾಥಮಿಕ ಫಿಸ್ಸರ್ ಕೆಳಬಾಗ) ಎಂಬ ರೀತಿಯಲ್ಲಿ ವಿಂಗಡಿಸಬಹುದಾಗಿದೆ. ಈ ಪಾಲೆಗಳು ರೋಸ್ಟ್ರಲ್‌ನಿಂದ ಕೌಡಲ್‌ನಿಂದ (ಮನುಷ್ಯರಲ್ಲಿ ಮೇಲ್ಬದಿಯಿಂದ ಕೆಳಬದಿಯವರೆಗೆ) ಕಿರುಮೆದುಳನ್ನು ಬೇರ್ಪಡಿಸುತ್ತವೆ. ಅವುಗಳು ನಿರ್ವಹಿಸುವ ಕಾರ್ಯಗಳನ್ನೇ ಗಮನಿಸುವುದಾದರೆ ಮಾಧ್ಯಮದಿಂದ ಅಂತಿಮ ವ್ಯಾಪ್ತಿಯವರೆಗೆ ಹಲವಾರು ಪ್ರಮುಖ ಎನ್ನಬಹುದಾದ ವರ್ಗೀಕರಣಗಳನ್ನು ನಾವು ಗಮನಿಸಬಹುದು. ವಿಭಿನ್ನ ಜೋಡಣೆಗಳು ಹಾಗೂ ಕಾರ್ಯಗಳನ್ನು ಒಳಗೊಂಡ ಫ್ಲೊಕ್ಯುಲೊನೊಡ್ಯುಲಾರ್ ಭಾಗವನ್ನು ಹೊರತುಪಡಿಸಿದರೆ ಕಿರುಮೆದುಳು ಸ್ಪೈನೋಸೆರೆಬೆಲ್ಲಮ್‌ ಎಂದು ಕರೆಯಲಾಗುವ ಮಧ್ಯಮ ಘಟಕದಲ್ಲಿ ಛೇಧಗೊಳ್ಳಬಹುದು. ಹಾಗೆಯೇ, ದೊಡ್ಡದಾದ ಅಂತಿಮ ಭಾಗವನ್ನು ಸೆರೆಬ್ರೊಸೆರೆಬೆಲ್ಲಮ್‌ ಎಂದು ಕರೆಯಲಾಗುತ್ತದೆ. ಮಿಡ್‌ಲೈನ್‌ ಜೊತೆಗೆ ಹೊರಚಾಚಿಕೊಂಡಂತಿರುವ ಅಂಗಾಂಶಗಳ ಕಿರಿದಾದ ಪಟ್ಟಿಯನ್ನು ವರ್ಮಿಸ್‌ (“Worm”ಗೆ ಬಳಸುವ ಲ್ಯಾಟಿನ್‌ ಪದ) ಎಂದು ಕರೆಯಲಾಗುತ್ತದೆ. 

align=center

ಅತ್ಯಂತ ಚಿಕ್ಕ ಪ್ರಾಂತವಾಗಿರುವ ಫ್ಲೊಕ್ಯುಲೊನೊಡ್ಯುಲಾರ್ ಪಾಲೆಯನ್ನು ಕೆಲವೊಮ್ಮೆ ವೆಸ್ಟಿಬ್ಯುಲೋಸೆರೆಬೆಲ್ಲಮ್‌ ಎಂದೂ ಕರೆಯಲಾಗುತ್ತದೆ. ಇದು ವಿಕಸನದ ಹಾದಿಯ ಅತ್ಯಂತ ಹಳೆಯ ಅಂಗವೆಂದರೆ(ಆರ್ಕಿಸೆರೆಬೆಲ್ಲಮ್‌) ಉತ್ಪ್ರೇಕ್ಷೆಯೇನೂ ಅಲ್ಲ. ಅದು ಸಮತೋಲಿತ ಮತ್ತು ಸ್ಥಳಾವಕಾಶಕ್ಕೆ ಸಂಬಂಧಿಸಿದ ನಿಲುವಿಗೆ ಸಂಬಂಧಿಸದಂತೆ ಮಾತ್ರ ಪಾತ್ರವಹಿಸುತ್ತದೆ. ಅದು ದೃಶ್ಯ ಹಾಗೂ ಇನ್ನಿತರ ಸಂವೇದನಾ ಸೂಚನೆಗಳನ್ನು ಸ್ವೀಕರಿಸಿಯೂ ವೆಸ್ಟಿಬ್ಯುಲಾರ್ ಕೋಶದ ಜೊತೆ ತನ್ನ ಪ್ರಾಥಮಿಕ ಸಂಪರ್ಕಗಳನ್ನು ಹೊಂದಿರುತ್ತದೆ. ಇದಕ್ಕೇನಾದರೂ ಘಾಸಿಯಾದರೆ ಅದು ಸಮತೋಲನ ಹಾಗೂ ನಡತೆಯ ಮೇಲೆ ದುಷ್ಪರಿಣಾಮ ಬೀರುತ್ತದೆ.

ಮುಂಬದಿ ಹಾಗೂ ಹಿಂಬದಿಯ ಪಾಲೆಗಳ ಮಧ್ಯಮ ವಲಯ ಸ್ಪೈನೋಸೆರೆಬೆಲ್ಲಮ್‌ ಅನ್ನು ಒಳಗೊಂಡಿರುತ್ತದೆ. ಅದು ಪಾಲಿಯೋಸೆರೆಬೆಲ್ಲಮ್‌ ಎಂದೂ ಗುರುತಿಸಲ್ಪಡುತ್ತದೆ. ಕಿರುಮೆದುಳಿನ ಈ ಭಾಗ ಹೆಚ್ಚಾಗಿ ದೇಹ ಹಾಗೂ ಅದರ ಅವಯವಗಳ ಚಲನೆಯನ್ನು ನಿರ್ಧರಿಸುವುದರ ಜೊತೆಗೆ ಅವುಗಳನ್ನು ಸಮತೋಲನದಲ್ಲಿಡುತ್ತದೆ. ಇದು (ಸ್ಪೈನೋಸೆರೆಬೆಲ್ಲಾರ್ ಟ್ರ್ಯಾಕ್ಟ್‌ಗಳನ್ನೂ ಒಳಗೊಂಡ) ಬೆನ್ನುಹುರಿಯ ಡೋರ್ಸಲ್‌ ಕಾಲಂಗಳಿಂದ ದೇಹದ ಅಂಗಾಂಗಗಳ ಚಲನವಲನದ ಕುರಿತು ಮಾಹಿತಿ ನೀಡುವ (ಪರ್ಸಿಯೋಸೆಪ್ಷನ್‌) ಸೂಚನೆಗಳನ್ನು ಸ್ವೀಕರಿಸುತ್ತದೆ ಮತ್ತು ಟ್ರೆಜಿಮಿನಲ್ ನರ್ವ್‌ ಜೊತೆಗೆ ದೃಶ್ಯ ಹಾಗೂ ಶ್ರಾವ್ಯ ವ್ಯವಸ್ಥೆಗಳಿಂದಲೂ ಸೂಚನೆಗಳನ್ನು ಸ್ವೀಕರಿಸುತ್ತದೆ. ಡೀಪ್‌ ಸೆರೆಬೆಲ್ಲಾರ್ ನ್ಯೂಕ್ಲಿಯೊಳಗೆ ಫೈಬರ್ ಗಳನ್ನು ರವಾನಿಸಿ ಪ್ರತಿಯಾಗಿ ಸೆರೆಬ್ರಲ್ ಕಾರ್ಟೆಕ್ಸ್ ಹಾಗೂ ಮೆದುಳುಸ್ಥಂಭ (ಬ್ರೈನ್‌ ಸ್ಟೆಮ್‌)ಗಳೆರಡಕ್ಕೂ ಸಂದೇಶ ರವಾನಿಸುತ್ತದೆ. ಆಮೂಲಕ ಕೆಳಮುಖವಾಗಿರುವ ಚಾಲನಾ ವ್ಯವಸ್ಥೆಗೆ ಏರಿಳಿತಗಳನ್ನು ಆರೋಪಿಸುತ್ತದೆ.

ಮನುಷ್ಯರಲ್ಲಿ ಅತ್ಯಂತ ದೊಡ್ಡ ಭಾಗವಾಗಿರುವ ಅಂತ್ಯಭಾಗದ ವಲಯ ಸೆರೆಬ್ರೊಸೆರೆಬೆಲ್ಲಮ್‌ ಅನ್ನು ನಿರ್ಧರಿಸುತ್ತದೆ. ಇದನ್ನು ನಿಯೋಸೆರೆಬೆಲ್ಲಮ್‌ ಎಂದೂ ಕರೆಯಲಾಗುತ್ತದೆ. ಇದು ಮುಖ್ಯವಾಗಿ ಪಾಂಟೈನ್‌ ನ್ಯೂಕ್ಲಿ (ಕಾರ್ಟಿಕೊ-ಪೊಂಟೊ-ಸೆರೆಬೆಲ್ಲಾರ್ ಮಾರ್ಗಗಳ )ಮೂಲಕ ಸೆರೆಬ್ರಲ್‌ ಕಾರ್ಟೆಕ್ಸ್‌ನಿಂದ (ವಿಶೇಷವಾಗಿ ಪರೈಟಲ್‌ ಪಾಲೆ) ಸೂಚನೆಗಳನ್ನು ಸ್ವೀಕರಿಸುತ್ತದೆ ಮತ್ತು ಹೊರಸೂಚನೆಗಳನ್ನು ವೆಂಟ್ರೊಲ್ಯಾಟರಲ್ ಥಾಲಮಸ್‌ಗೆ (ಚಲನಾ ಕ್ಷೇತ್ರಗಳಾದ ಪ್ರಿಮೊಟಾರ್ ಕಾರ್ಟೆಕ್ಸ್‌ ಹಾಗೂ ಸೆರೆಬ್ರಲ್‌ ಕಾರ್ಟೆಕ್ಸ್‌ನ ಪ್ರಾಥಮಿಕ ಚಲನಾ ಕ್ಷೇತ್ರಗಳ ನಡುವಿನ ಸಂಪರ್ಕಗಳಿಗೆ ಪ್ರತಿಯಾಗಿ) ಹಾಗೂ ಕೆಂಪು ನ್ಯೂಕ್ಲಿಯಸ್‌ಗೆ ರವಾನಿಸುತ್ತದೆ. ಅಂತಿಮ ಭಾಗದ ಕಿರುಮೆದುಳಿನ ಕಾರ್ಯಗಳ ವಿವರಣೆಯನ್ನು ಕುರಿತು ಎಲ್ಲಿಯೂ ಒಮ್ಮತವಿಲ್ಲ. ದೇಹದ ಚಲನವಲನದ ಕುರಿತು ಯೋಜನೆ ರೂಪಿಸುವ ಕಾರ್ಯ ಇದರದ್ದು ಎಂಬ ವಾದದ ಜೊತೆಗೆ, ಕ್ರಿಯೆಯ ಸಂವೇದನಾ ಮಾಹಿತಿಯ ಪರಿಷ್ಕರಣೆ ಹಾಗೂ ಹಲವಾರು ಕಾಗ್ನಿಟಿವ್‌ ಕಾರ್ಯಗಳಿಗೆ ಇದು ಹೆಗಲು ನೀಡುತ್ತದೆ ಎಂಬ ವಾದವೂ ಇದೆ.

ರೋಗಶಾಸ್ತ್ರ
ಉಪವಿಭಾಗಗಳು
ಮೊಸ್ಸಿ ಫೈಬರ್‌ಗಳು
ಸಿದ್ಧಾಂತಗಳು ಮತ್ತು ಎಣಕೆ ಮಾದರಿಗಳು